Na osnovu Odluke Upravnog odbora Javne ustanove Institut za razvoj preduniverzitetskog obrazovanja Kantona Sarajevo, broj: 4/21, od 17.11.2021. godine, a u vezi sa Odlukom o postupku, kriterijima za izbor i imenovanje, razlozima i procedurama za razrješenje i suspenziju Upravnog odbora, Nadzornog odbora i direktora Javne ustanove Institut za razvoj preduniverzitetskog obrazovanja Kantona Sarajevo (“Službene novine Kantona Sarajevo”, broj: 45/21) i Odluke o osnivanju Javne ustanove Institut za razvoj preduniverzitetskog obrazovanja Kantona Sarajevo (“Službene novine Kantona Sarajevo”, broj: 37/21), Upravni odbor Javne ustanove Institut za razvoj preduniverzitetskog obrazovanja Kantona Sarajevo raspisuje

**JAVNI KONKURS**

**ZA IZBOR I IMENOVANJE DIREKTORA JAVNE USTANOVE INSTITUT ZA RAZVOJ PREDUNIVERZITETSKOG OBRAZOVANJA KANTONA SARAJEVO**

**I - UVJETI ZA IZBOR**

Kandidat za direktora Javne ustanove Institut za razvoj preduniverzitetskog obrazovanja Kantona Sarajevo (u daljem tekstu: Institut) mora da ispunjava slijedeće opće i posebne uvjete:

**1.** **Opći uvjeti:**

a) da je kandidat stariji od 18 godina;

b) da je kandidat državljanin Bosne i Hercegovine;

c) da kandidat nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini (bilo na nivou države ili entiteta) u periodu od prethodne tri godine od dana objavljivanja upražnjene pozicije;

d) da se na tog kandidata ne odnosi član IX tačka 1. Ustava Bosne i Hercegovine;

e) da kandidat nije osuđivan za krivično djelo i za privredni prijestup nespojiv sa obavljanjem dužnosti direktora;

f) da kandidat nije izabrani zvaničnik, nosilac izvršnih funkcija ili savjetnik u smislu Zakona o sukobu interesa u organima vlasti u Federaciji Bosne i Hercegovine i Zakona o ministarskim, vladinim i drugim imenovanjima Federacije Bosne i Hercegovine.

**2. Posebni uvjeti:**

a) da je kandidat stekao najmanje VII stepen stručne spreme ili ima završen najmanje drugi ciklus bolonjskog visokoobrazovnog procesa;

b) da ima najmanje 15 godina radnog staža;

c) da kandidat posjeduje iskustvo u radu na rukovodećim pozicijama;

d) da kandidat nema privatni finansijski interes u Institutu u smislu Zakona o sukobu interesa u organima vlasti u Federaciji Bosne i Hercegovine (“Službene novine Federacije Bosne i Hercegovine” broj 70/08);

e) da kandidat, u trenutku podnošenja aplikacije, na upražnjenu poziciju nije član Upravnog ili Nadzornog odbora Instituta.

# - SADRŽAJ PRIJAVE

Kandidati su dužni dostaviti slijedeću dokumentaciju (original ili ovjerenu kopiju):

* svojeručno potpisanu prijavu na javni konkurs sa kontakt podacima (adresa stanovanja, broj telefona i e-mail adresa) i tačno navedenom dokumentacijom koja se prilaže na javni konkurs,
* izvod iz matične knjige rođenih,
* uvjerenje o državljanstvu (ne starije od 6 mjeseci),
* dokaz o stručnoj spremi / diploma o završenom VII stepenu stručne spreme ili završenom drugom ciklusu bolonjskog visokoobrazovnog procesa,
* dokaz o ostvarenom radnom stažu i iskustvu u radu na rukovodećoj poziciji,
* biografiju,
* pisani razvojni plan koji kandidat izlaže prilikom održavanja intervjua,
* potpisane i ovjerene izjave od strane nadležnog organa (Općinska služba ili notar) kojom kandidat potvrđuje sljedeće:

1. da kandidat nije otpušten iz državne službe kao rezultat disciplinske mjere na bilo kojem

nivou vlasti u Bosni i Hercegovini (bilo na nivou države ili entiteta) u periodu od prethodne tri godine od dana objavljivanja upražnjene pozicije,

1. da se na kandidata ne odnosi član IX 1. Ustava Bosne i Hercegovine,
2. da kandidat nije osuđivan za krivično djelo i za privredni prestup nespojiv sa obavljanjem dužnosti direktora,
3. da kandidat nije izabrani zvaničnik, nosilac izvršnih funkcija ili savjetnik u smislu Zakona o sukobu interesa u organima vlasti u Federaciji Bosne i Hercegovine i Zakona o ministarskim, vladinim i drugim imenovanjima Federacije Bosne i Hercegovine,
4. da kandidat nema privatni finansijski interes u Institutu u smislu Zakona o sukobu interesa u organima vlasti u Federaciji Bosne i Hercegovine,
5. da kandidat, u trenutku podnošenja aplikacije, na upražnjenu poziciju nije član Upravnog ili Nadzornog odbora Instituta.

Direktora Instituta imenuje Upravni odbor Instituta na osnovu javnog konkursa i uz saglasnost Vlade Kantona Sarajevo.

# - DOSTAVLJANJE PRIJAVA I TRAŽENIH DOKAZA

Javni konkurs će biti otvoren 15 (petnaest) dana od dana zadnjeg objavljivanja.

Prijave sa traženom dokumentacijom se **dostavljaju najkasnije** **do** **09.12.2021. godine** putem protokola ili preporučenom poštom u zatvorenoj koverti na adresu:

Ministarstvo za odgoj i obrazovanje Kantona Sarajevo, Reisa Džemaludina Čauševića 1, 71000 Sarajevo,

sa naznakom ''Prijava na javni konkurs za izbor direktora Instituta (Ne otvaraj - otvara Komisija za izbor direktora)''.

# - NAPOMENA

Nepotpune i neblagovremene prijave kandidata koji ne ispunjavaju uvjete javnog konkursa, fotokopije dokumentacije koje nisu ovjerene kao i izjave kandidata koje nisu ovjerene od strane nadležnog organa, neće se uzeti u razmatranje.